Okresná prokuratúra Košice I 
Mojmírova 5, 041 47 Košice 1 	

Sp. zn. : 4 Pv 227/13/8802	Košice I, 9.3.2015
EEČ : 2-63-74-2015

U Z N E S E N I E

Trestná vec:	obvinený XXXXX  
Prečin:	Ublíženie na zdraví podľa § 158 Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátorka Okresnej prokuratúry Košice I
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX I zo dňa 27.8.2013, spisová značka 4 Pv 227/13/8802, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
dňa  4.3.2013 v čase okolo 12.30 hod. v Košiciach na št. ceste I/68 pri Zelenom dvore v smere do Prešova viedol v pravom jazdnom pruhu nákladné motorové vozidlo zn. Citroen Jumper, EČV: KE XXXXX, pričom pri prechádzaní z pravého jazdného pruhu do ľavého jazdného pruhu nedal prednosť v jazde a spôsobil zrážku s nákladným motorovým vozidlom zn. Peugeot Partner, EČV : KS XXXXX, ktoré viedol vodič XXXXX v ľavom jazdnom pruhu, a ktorý pri nehode utrpel ľahké zranenia, a to podvrtnutie krčnej chrbtice, pomliaždenie hrudnej steny ťažšieho stupňa a vykĺbenie druhého článku malíčka ľavej ruky s dobou liečenia 40 dní. 

Uznesením prokurátora Okresnej prokuratúry XXXXX I zo dňa 27.8.2013, spisová značka 4 Pv 227/13/8802, bola určená obvinenému skúšobná doba v trvaní 14 mesiacov.
Odôvodnenie:

	Uznesením prokurátorky Okresnej prokuratúry XXXXX I zo dňa 27.8.2013, sp. zn. 4 Pv 227/13 bolo podmienečne zastavené trestné stíhanie vedené proti obvinenému XXXXX pre prečin ublíženia na zdraví podľa § 158 Trestného zákona na tom skutkovom základe, že dňa  4.3.2013 v čase okolo 12.30 hod. v Košiciach na št. ceste I/68 pri Zelenom dvore v smere do Prešova viedol v pravom jazdnom pruhu nákladné motorové vozidlo zn. Citroen Jumper, EČV: KE XXXXX, pričom pri prechádzaní z pravého jazdného pruhu do ľavého jazdného pruhu nedal prednosť v jazde a spôsobil zrážku s nákladným motorovým vozidlom zn. Peugeot Partner, EČV : KS XXXXX XXXXX, ktoré viedol vodič XXXXX v ľavom jazdnom pruhu, a ktorý pri nehode utrpel ľahké zranenia, a to podvrtnutie krčnej chrbtice, pomliaždenie hrudnej steny ťažšieho stupňa a vykĺbenie druhého článku malíčka ľavej ruky s dobou liečenia 40 dní. 

Obvinenému bola zároveň určená skúšobná doba v trvaní 14 mesiacov, ktorá začala plynúť od právoplatnosti tohto rozhodnutia. Rozhodnutie nadobudlo právoplatnosť 25.9.2013 a skúšobná doba uplynula 25.11.2014. 

	V zmysle § 217 ods. 1 Trestného poriadku ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil.

Z odpisu z registra trestov vyplýva, že obvinený XXXXX viedol v skúšobnej dobe riadny život a nedopustil sa žiadnej protiprávnej činnosti. Z evidencie priestupkov Okresného úradu v Rožňave a Košiciach vyplýva, že obvinený sa počas skúšobnej doby nedopustil žiadneho priestupku. Rovnako z výpisu evidenčnej karty vodiča vyplýva, že obvinený sa v priebehu plynutia skúšobnej doby nedopustil ani žiadneho priestupku na úseku cestnej dopravy. 

S poukazom na uvedené skutočnosti bolo preto potrebné rozhodnúť tak, ako je to uvedené vo výrokovej časti tohto rozhodnutia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Jana Redayova
prokurátorka